145. ΝΟΜΟΣ υπ’ αριθ. 228 της 25 Νοεμ./4 Δεκ. 1975 (ΦΕΚ Α΄ 273) Περί παρατάσεως των προθεσμιών της κειμένης συνταξιοδοτικής νομοθεσίας. Άρθρ.1.-1.Αι υπό της κειμένης νομοθεσίας προβλεπόμεναι προθεσμίαι ασκήσεως εις βάρος του Δημοσίου δικαιώματος συντάξεως ή βοηθήματος ή αυξήσεως τούτων, ως και αι προθεσμίαι ασκήσεως ενδίκων μέσων επί συνταξιοδοτικών εν γένει υποθέσεων του Δημοσίου, παρατείνονται επί έν έτος από της δημοσιεύσεως του παρόντος. 2.Εις τας διατάξεις της προηγουμένης παραγράφου περιλαμβάνονται και αι προθεσμίαι των άρθρ. 2 του Νόμ. 2125/1952 «περί παρατάσεως προθεσμιών τινων της κειμένης συνταξιοδοτικής νομοθεσίας» (κατωτ. σελ. 243), 2 παρ. 4 και 4 του Α.Ν. 599/1968 «περί της διαδικασίας κανονισμού των συντάξεων του Δημοσίου» (ανωτ. αριθ. 65) και  10 παρ. 4 του Ζ΄ Ψηφίσματος του 1975 «περί καταργήσεως των εις τους βουλευτάς αναγνωριζομένων ατελειών κλπ.». (τόμ. 1Α σελ. 192,26). Άρθρ.2.-Τα οικονομικά αποτελέσματα εκ της εφαρμογής των διατάξεων του προηγουμένου άρθρου άρχονται από της πρώτης του μηνός της χρονολογίας εκδόσεως της σχετικής πράξεως ή αποφάσεως, πλην της κατ’ άρθρ. 8 του Ζ΄ Ψηφίσματος του 1975 αναγνωριζομένης συντάξεως ή αυξήσεως συντάξεως, ήτις ορίζεται πληρωτέα από της επομένης της λήξεως της υπό της παρ. 5 του άρθρου τούτου οριζομένης προθεσμίας. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 